Analistët ofrojnë parashikimet e tyre për ekonominë gjatë vitit 2012
Stabilizimi i gjendjes në Evropë është një parakusht i rëndësishëm për mëkëmbjen e ekonomisë globale.
Pas një viti të vështirë, ku ekonomia globale ndeshi në sfida të shumta, ekonomistët amerikanë po analizojnë perspektivën për vitin 2012. Për sa i përket buxhetit amerikan, apo papunësisë dhe krizës në Evropë, shumë prej tyre mendojnë se 2012-a do të jetë pak a shumë i ngjashëm me vitin që kaloi: Kriza politike lidhur me buxhetin, apo shqetësimet për një recesion të dytë ishin ndër faktorët që e shoqëruan ekonominë amerikane nga një krizë në tjetrën gjatë vitit 2011. Ekonomisti Mark Vitner pranë bankës “Wells Fargo”, thotë se në shumë aspekte pritet që viti 2012 të jetë shumë i ngjashëm me 2011: Në atë kohë, fushata për zgjedhjen e presidentit të ardhshëm do të jetë mobilizuar plotësisht. Pritet që vendet e punës të jenë shqetësim kryesor për njerëzit. Parashikimet për rritje tepër të ngadaltë dëmtojnë shpresat për uljen e papunësisë nga 8.6 për qind dhe sinjalizojnë një treg pune të dobët, parashikon Beth Ann Bovino e kompanisë Standard and Poor’s. Ekonomisti George Perry pranë institutit Brookings ka parashikime më optimiste: Nigel Gault në shoqatën IHS Global Insight thotë se kërcënimi më i madh vjen nga stanjacioni ekonomik në 17 vendet e eurozonës: Pjesa më e madhe e ekonomistëve thonë se nuk mund të bëhen parashikime të sakta nëse vende në vështirësi si Greqia vendosin të heqin dorë nga euroja. Një tjetër element shqetësues është borxhi i huaj si i Shteteve të Bashkuara, edhe vendeve të tjera. Shumë ekonomistë theksojnë se shkurtimet buxhetore dhe masa të tjera shtrënguese, megjithëse të nevojshme, në spektrin afat-shkurtër mund të sjellin vështirësi të reja për ekonominë e dobët globale.